Nr. C 89/10 De Europæiske Fællesskabers Tidende 7. 4. 90 
II 
(Forberedende retsakter) 
KOMMISSIONEN 
Forslag til Rådets afgørelse om ændring af afgørelse 84/636/EØF om opstilling af det tredje 
fællesprogram til fremme af udveksling af unge arbejdstagere inden for Fællesskabet 
KOM(90) 79 endelig udg. 
(Forelagt af Kommissionen den 21. marts 1990) 
(90/C 89/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det påhviler Fællesskabet at træffe konkrete foranstalt­
ninger for at hjælpe unge arbejdstagere; 
i henhold til Traktatens artikel 50 påhviler det medlems­
staterne at fremme udvekslingen af unge arbejdstagere 
inden for rammerne af et fællesprogram; 
Rådet har ved afgørelse 84/636/EØF (') opstillet det 
tredje fællesprogram til fremme af udveksling af unge 
arbejdstagere inden for Fællesskabet; 
Rådet har ligeledes vedtaget handlingsprogrammet 
»Ungdom for Europa« ved afgørelse 88/348/EØF (2); Det Europæiske Råd vedtog den 28. og 29. juni 1985 
konklusionerne fra ad hoc-udvalget for Borgernes 
Europa, hvori det henstilles, at udvekslinger af unge 
inden for Fællesskabet fremmes, og at der oprettes et 
veritabelt udvekslingsnet i hver af medlemsstaterne og 
mellem disse; 
det er nødvendigt, at de unge får mulighed for at plan­
lægge og gennemføre udvekslinger inden for en 
sammenhængende ramme, og derfor må Kommissionen 
fremlægge de udvekslingsmuligheder, der i den forbin­
delse tilbydes i det fjerde program for udveksling af unge 
arbejdstagere og i handlingsprogrammet »Ungdom for 
Europa«; 
det er nødvendigt at forlænge gyldighedsperioden for 
programmet for udveksling af unge arbejdstagere med et 
år, for at udvekslingsordningerne kan gøres sammen­
hængende og sideløbende — 
TRUFFET FØLGENDE AFGØRELSE: 
Eneste artikel 
Artikel 12 i afgørelse 84/636/EØF affattes således: 
»Artikel 12 
Rådet genbehandler på forslag af Kommissionen 
denne afgørelse senest den 31. december 1991.« 
(') EFT nr. L 331 af 19. 12. 1984, s. 36. 
O EFT nr. L 158 af 25. 6. 1988, s. 42. 
7. 4. 90 De Europæiske Fællesskabers Tidende Nr. C 89/11 
BILAG 
FÆLLESPROGRAM TIL FREMME AF UDVEKSLING AF UNGE ARBEJDSTAGERE 
RAPPORT 1988-1989 
Indledning 
Det »Tredje Fællesprogram til Fremme af Udveksling af Unge Arbejdstagere« vedtoges af Rådet ved afgø­
relse af 13. december 1984 og dækker perioden 1985 til 1990. 
Generelt er det hensigten med dette udvekslingsprogram for unge arbejdstagere at tilvejebringe muligheden 
for deltagelse i et program inden for Fællesskabet, som giver et erfaringsgrundlag med hensyn til leve- og 
arbejdsvilkårene i andre medlemsstater for derigennem at oparbejde de færdigheder, som er nødvendige for 
voksen- og arbejdslivet — inklusive udviklingen af faglig viden og praktiske færdigheder samt evnen til at 
kommunikere med personer, der har en anden kulture! baggrund — og at sætte deltagerne i stand til at 
finde fælles interesser med unge mennesker fra andre medlemsstater og frem for alt, at udvikle forståelsen 
af en fælles europæisk identitet. 
Kommissionen fastlægger programmets regler og retningslinjer, men ansvaret for gennemførelsen af de 
individuelle projekter ligger overvejende hos de initiativtagende organisationer. Enhver organisation kan 
ansøge om tilskud til udvekslinger under forudsætning af, at disse holder sig inden for de givne retnings­
linjer. I hvert medlemsland findes en repræsentant for regeringen, som fungerer som national koordinator 
for udvekslingsprogrammet. 
De initiativtagende organisationer 
Eftersom de initiativtagende organisationer har ansvaret for tilrettelæggelse og iværksættelse af udvekslin­
gerne, er de fortsat det vigtigste element i den rammestruktur, som Kommissionen har fastlagt. Forholdet 
imellem Kommissionen og de enkelte initiativtagere fastlægges ved hjælp af individuelle kontrakter for 
hvert enkelt udvekslingsprogram. Disse kontrakter fastsætter betingelserne for iværksættelsen af de enkelte 
udvekslinger, den initiativtagende organisations forpligtelser samt det økonomiske ansvar. 
Programmet er rettet mod unge mellem 18 og 28, som enten har beskæftigelse eller står til rådighed for 
arbejdsmarkedet, og som har gennemført grundlæggende faglig uddannelse eller har tilsvarende praktisk 
erfaring. 
Ordningen omfatter korte udvekslinger, fra tre ugers til tre måneders varighed inklusive studiebesøg, place­
ring i job samt kort introduktion til arbejdsmiljøet, samt udvekslinger af længere varighed, fra fire til 
seksten måneder, som hovedsagelig består af placering i job, forud for hvilket er gået sprog- og oriente-
ringskurser. 
Flertallet af initiativtagende organisationer falder i to kategorier — organisationer, der arbejder på euro­
pæisk plan, og organisationer, der primært virker på nationalt plan, men som har oparbejdet en fælles-
skabsdimension. De pågældende organisationer beskæftiger sig først og fremmest med udvekslingspro­
grammer, erhvervsuddannelse, kulturelle og uddannelsesmæssige projekter henvendt til målgrupper inden 
for bestemte erhvervs- eller industrisektorer, som har benyttet deres samarbejdsnet med henblik på at skabe 
muligheder for udveksling af unge mennesker. Dette brede spektrum af organisationer har i stort omfang 
bidraget til, at udvekslinger under dette program har fundet sted i så mange forskellige sektorer. 
I 1989 har i alt 29 organisationer modtaget tilskud til udvekslinger af unge arbejdstagere. 
I 1988/89 blev der afholdt tre møder med initiativtagende organisationer, som er involveret i programmet: 
— 23. marts 1988: 
én-dagsmøde i Bruxelles med henblik på afklaring af eksisterende administrative procedurer med initia­
tivtagerne 
— 24. til 27. september 1988: 
»brainstorming« møde i Lago Maggiore i Italien med det formål at føre repræsentanter for de vigtigste 
initiativtagere sammen med et antal udefrakommende eksperter for at diskutere: 
— mulighederne for den langsigtede udvikling af programmet 
— retningslinjer for de to resterende år af Det Tredje Program 
Nr. C 89/12 De Europæiske Fællesskabers Tidende 7. 4. 90 
— 26. og 27. oktober 1989: 
to-dages møde i Bruxelles med henblik pi at diskutere de administrative og finansielle aspekter af 
1990-programmet og på at vurdere den statistiske evaluering af programmet, som Kommissionen har 
udført, og med henblik på udveksling af synspunkter vedrørende indholdet og rækkevidden af Det 
Fjerde Program. 
Nationale koordinatorer 
Kommissionen lægger især vægt på, at initiativtagerne etablerer kontakt med koordinatorerne for at disku­
tere udvekslingsplaner, og at kopier af hvert af de projekter, der forelægges Kommissionen, sendes til de 
relevante nationale koordinatorer. 
Den 24. oktober 1988 afholdtes et møde med de nationale koordinatorer i Bruxelles for at informere dem 
om udviklingen og for at opridse perspektiverne i Det Fjerde Program. 
Der blev ikke afholdt noget møde i 1989. Næste møde er planlagt til begyndelsen af 1990. 
Praktiske resultater 1988-1989 
Fra 1986 til 1988 lå det årlige budget for programmet på 4,5 mio. ECU, og i 1989 var der en stigning på 
500 000 ECU til 5 mio. ECU. Til trods herfor er antallet af deltagere steget fra 2 304 i 1987 til 2 676 i 
1988 og ca. 2 995 (') i 1989. Det bør ligeledes bemærkes, at bidragstaksten pr. deltager pr. uge blev hævet 
med 10 ECU, hvilket har muliggjort en stigning i det ugentlige tilskud pr. deltager. 
Den ugentlige gennemsnitsudgift pr. deltager i 1988 beløb sig til 141 ECU, og i 1989 er dette beløb steget 
til 154 ECU. Samtidig er det gennemsnitlige ugentlige tilskud pr. deltager steget fra 117 ECU i 1988 til 
125 ECU i 1989. 
Denne begrænsede stigning i både gennemsnitlig udgift og tilskud afspejler, på den ene side, initiativta­
gernes evne til at reducere omkostningerne og, på den anden side, en evne blandt visse initiativtagere — 
særlig dem, der først for nylig har tilsluttet sig programmet — til at sikre sig andre indkomstkilder og 
dermed reducere det nødvendige tilskud. 
Projekter godkendes i princippet to gange årligt — hvilket sker i begyndelsen af året og i juni. Dette 
system har den fordel, at det er muligt at revurdere den finansielle situation midt på året. De initiativta­
gende organisationer informerer Kommissionen om eventuelt underforbrug af de tildelte midler. Dermed 
bliver det muligt straks at kanalisere pengene over i andre projekter. 
Udvekslinger af kortere og længere varighed 
I 1988 og 1989 indtraf et fald i udvekslinger af længere varighed. Dette forhold skyldtes flere faktorer: 
— Generelt stigende problemer med at finde beskæftigelse i de forskellige medlemsstater, især for udlæn­
dinge. 
— Unge, der er i arbejde, er tilbageholdende med at forlade deres job for at deltage i programmet, selvom 
det kun er midlertidigt. 
— Der er sket en stigning i antallet af udvekslinger af »middellang« varighed. Disse strækker sig normalt 
over 13 til 16 uger og indledes med et kort sprogkursus. Denne type udveksling kombinerer målsætnin­
gerne for udvekslinger af kortere og af længere varighed samtidig med, at man undgår mange af de 
vanskeligheder, der er forbundet med programmer af længere varighed. 
Kommissionen vil naturligvis fortsætte med at fremme begge udvekslingstyper samtidig med, at man sikrer 
sig, at programmet er åbent for så mange unge mennesker som muligt, samt at der fortsat er nogenlunde 
ligevægt imellem de forskellige erhvervssektorer. 
(') Tallet for 1989 er baseret på planlagte deltagerantal på baggrund af indleverede ansøgninger, og ikke, 
som for de forudgående år, på endelige, faktiske tal. 
7. 4. 90 De Europæiske Fællesskabers Tidende Nr. C 89/13 
Geografisk fordeling 
Der er fortsat en vis overvægt i Fællesskabets centrale områder. Det ser imidlertid ud til, at de bestræbelser, 
der er udfoldet med henblik på at skabe ligevægt, er blevet kronet med held, og et af programmets højst 
prioriterede mål er at opmuntre unge fra perifere områder og ugunstigt stillede regioner til at deltage. 
Kommissionen søger at sikre en nogenlunde balance imellem det antal af unge arbejdstagere, der 
modtages, og det antal, der sendes til udlandet i hver enkelt medlemsland. Dette balanceprincip gælder for 
de fleste udvekslinger, og det ligger Kommissionen stærkt på sinde, at det fortsat, så vidt muligt, skal være 
én af programmets målsætninger. 
Fordeling på sektorer 
Skønt de primære og sekundære sektorer dominerede udvekslingerne i programmets første år, afspejles 
udviklingen af den tertiære sektor inden for Fællesskabets økonomi i udvekslingsprogrammet, og denne 
sektor er nu programmets største. 
Beskrivelse af deltagerne 
Efter at arbejdsløse unge har fået adgang til at deltage i programmet, er antallet af arbejdsløse deltagere 
steget støt fra 46 % i 1987 til 47 % i 1988 og 49 % i 1989. Halvdelen af deltagerne er med andre ord 
jobsøgende. 
Et andet højt prioriteret mål for Det Tredje Program er at tilbyde mænd og kvinder lige muligheder. 
Kommissionen har tilstræbt, at unge mænd og kvinder repræsenteres ligeligt, og at kvinder opmuntres til at 
deltage i udvekslinger inden for sektorer, der beskæftiger sig med ny teknologi. Både i 1988 og i 1989 
nåede man dette mål, dvs. der var ligevægt imellem kønnene, og unge kvinder repræsenterede ca. 50 % af 
alle deltagere i programmet. 
Projekternes uddannelsesmæssige indhold 
Det Tredje Fællesprogram tager ikke sigte på at tilbyde den unge deltager en grunduddannelse eller grund­
læggende erhvervserfaring i en anden medlemsstat, men fungerer snarere som et supplement til allerede 
gennemført uddannelse og erfaring i vedkommendes eget land. Kommissionen mener fortsat, at selv de 
kortvarige udvekslinger bør indeholde virkelig erhvervspraktik, og at den erhvervserfaring, som man opnår 
i løbet af et projekt af længere varighed, bør være af tilstrækkelig høj kvalitet og værdi til at opmuntre 
arbejdsgivere såvel som arbejdstagere til at deltage i programmet. 
Programmets finansiering 
Både i 1988 og i 1989 måtte Kommissionen afslå finansiering af et stort antal udvekslingsprojekter af 
budgetmæssige årsager. Kommissionens finansielle støtte til udvekslingsprogrammet har altid været tænkt 
som et incitament til udvikling af udvekslingsordninger for unge arbejdstagere inden for Fællesskabet. Det 
har aldrig været hensigten at dække alle omkostninger ved hvert enkelt udvekslingsprojekt, selvom dette 
faktisk er tilfældet for flertallet af udvekslinger. Dette forhold er klart utilfredsstillende, eftersom antallet af 
deltagere i programmet ikke er så højt, som det potentielt set kunne være. 
Såfremt programmet skal udvides og gøres mindre afhængigt af fællesskabsmidler, er det afgørende for 
initiativtagerne, i samarbejde med de nationale koordinatorer, at udforske alle mulige supplerende kilder til 
finansiering, uanset om de er på nationalt, regionalt eller privat plan. Det er Kommissionens opfattelse, at 
medlemsstaterne bør fortsætte med at yde støtte på nationalt plan, hvis man ønsker, at programmet skal 
have nogen reel effekt inden for Fællesskabet. 
Kommissionen vil fortsat søge at opmuntre til nye udvekslingsordninger igennem tilskud ud over det 
bestående faste ugentlige bidrag. Denne praksis vil gøre det muligt delvis at opnå en fællesfinansiering af 
udvekslingerne, eftersom tilskudsordningen kræver, at de initiativtagende organisationer søger andre kilder 
til finansieringen. 
Nr. C 89/14 De Europæiske  Fællesskabers  Tidende 7. 4. 90 
Konklusion 
Som tidligere  nævnt  har der været  en støt  stigning  i antallet  af deltagere,  selvom  der kun  har været  en 
begrænset  stigning  i budgettet.  Det  er ligeledes  med  tilfredshed,  at Kommissionen  kan  notere  sig den 
konstante  stigning  i antallet  af nye  initiativtagende  organisationer  (i 1989  har 19 nye organisationer  ansøgt 
om tilskud.  Ti af disse  opnåede  tilskud). 
Virkningen  af det informationsmateriale,  der er blevet  udsendt  siden  1988,  er efterhånden  tydelig,  og det 
bør også  noteres,  at anmodninger  om information  fra enkeltpersoner,  såvel  som  fra organisationer,  er 
stadig  stigende.  I 1989  foretoges  en tilbundsgående  evaluering  af programmet,  blandt  andet  med  henblik  på 
forberedelsen  af Det  Fjerde  Program.